CELEX: 32010R0365
Language: et
Date: 2010-04-28 00:00:00
Title: Komisjoni määrus (EL) nr 365/2010, 28. aprill 2010 , millega muudetakse määrust (EÜ) nr 2073/2005 toiduainete mikrobioloogiliste kriteeriumide kohta pastöriseeritud piimas ja muudes pastöriseeritud vedelates piimasaadustes leiduvate enterobakterite ning söögisoolas leiduva Listeria monocytogenes’ e osas (EMPs kohaldatav tekst)

29.4.2010   
            
            
               ET
            
            
               Euroopa Liidu Teataja
            
            
               L 107/9
            
         KOMISJONI MÄÄRUS (EL) nr 365/2010,
   28. aprill 2010,
   millega muudetakse määrust (EÜ) nr 2073/2005 toiduainete mikrobioloogiliste kriteeriumide kohta pastöriseeritud piimas ja muudes pastöriseeritud vedelates piimasaadustes leiduvate enterobakterite ning söögisoolas leiduva Listeria monocytogenes’e osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 852/2004 toiduainete hügieeni kohta, (1) eriti selle artikli 4 lõiget 4,
   ning arvestades järgmist:
   
               (1)
            
            
               Komisjoni 15. novembri 2005. aasta määrusega (EÜ) nr 2073/2005 toiduainete mikrobioloogiliste kriteeriumide kohta (2) kehtestatakse teatavate mikroorganismide mikrobioloogilised kriteeriumid ja rakenduseeskirjad, mida toidukäitlejatel tuleb järgida määruse (EÜ) nr 852/2004 artiklis 4 nimetatud hügieeni üld- ja erinõuete rakendamisel.
            
         
               (2)
            
            
               Määruse (EÜ) nr 2073/2005 artikli 10 kohaselt vaadatakse mikrobioloogilisi kriteeriume üle, arvestades arengut teaduses, tehnikas ja metoodikas, toiduainetes leiduvaid uusi patogeenseid organisme ning ohuhinnangute alast teavet.
            
         
               (3)
            
            
               Määruse (EÜ) nr 2073/2005 I lisa 1. peatükis on sätestatud toiduohutuse kriteeriumid Listeria monocytogenes’e kohta teatavates valmistoitudes. Osas 1.3 on esitatud kriteeriumid selliste valmistoitude kohta (v.a imikutele ja meditsiiniliseks eriotstarbeks ettenähtud valmistoidud), milles L. monocytogenes ei paljune. Toidukäitlejatel tuleb tagada turule viidavate toodete vastavus sellistele kriteeriumidele kõlblikkusaja kestel.
            
         
               (4)
            
            
               Vastavalt Euroopa Parlamendi ja nõukogu 28. jaanuari 2002. aasta määrusele (EÜ) 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, (3) on söögisool valmistoit. Teaduslikud uuringud näitavad, et on vähetõenäone, et normaaltingimustel leiduks L. monocytogenes’t soolas ja et see seal säiliks. Seega tuleks lisada söögisool määruse (EÜ) nr 2073/2005 I lisa 1. peatüki joonealusesse märkusesse 4, milles on loetletud valmistoidud, mille puhul ei ole vaja teha korrapärast kontrolli L. monocytogenes’e suhtes.
            
         
               (5)
            
            
               Vastavalt määrusele (EÜ) nr 2073/2005 kohaldatakse enterobakterite puhul pastöriseeritud piimas ja muudes pastöriseeritud vedelates piimatoodetes protsessi hügieenikriteeriumi ning kasutatakse analüütilist standardmeetodit ja piirmäärasid.
            
         
               (6)
            
            
               On selgunud, et enterobakterite puhul pastöriseeritud piimas ja muudes pastöriseeritud vedelates piimatoodetes kasutamiseks sätestatud standardmeetod ISO 21528-1 on tootja enesekontrollide tegemiseks ebamugav, kuna see on liiga aeganõudev ja töömahukas. Seoses enterobakterite puhul pastöriseeritud piima ja muude pastöriseeritud vedelate piimatoodete uurimiseks kasutatava analüütilise standardmeetodi arenguga tuleks sätestatud standardmeetodi asemel kasutamiseks sätestada meetod ISO 21528-2, mis on kiirem ja kergemini teostatav.
            
         
               (7)
            
            
               Analüütilise standardmeetodi valikust sõltub määramise tulemus. Seetõttu tuleks enterobakterite määramiseks pastöriseeritud piimas ja muudes pastöriseeritud vedelates piimatoodetes kasutatavat analüütilist standardmeetodit vastavalt muuta. Sellise muudatuse puhul on tagatud hügieeni seisukohalt piisavalt täpne määramistulemus, sest töötlemisprotsessis esinevad probleemid põhjustaksid tõenäoliselt enterobakterite palju kiiremat kasvu.
            
         
               (8)
            
            
               Arvestades hiljutisi muudatusi taksonoomias tuleks nimi Enterobacter sakazakii asendada määruses (EÜ) nr 2073/2005 nimega Cronobacter spp. (Enterobacter sakazakii).
            
         
               (9)
            
            
               Mõni säte oli kohaldatav kuni 1. jaanuarini 2010 ja pärast seda kuupäeva kohaldatakse uusi, määruses juba esitatud sätteid. Sätete lugemise kergendamiseks on asjakohane vanad sätted kustutada.
            
         
               (10)
            
            
               Seetõttu tuleks määrust (EÜ) nr 2073/2005 vastavalt muuta.
            
         
               (11)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ole vastuväiteid esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 2073/2005 I lisa muudetakse järgmiselt.
   
               1)
            
            
               1. peatükki muudetakse järgmiselt.
               
                           a)
                        
                        
                           Rida 1.5 asendatakse järgmisega:
                           
                                       
                                                   „1.5
                                                
                                                
                                                   Kodulinnulihast valmistatud kuumtöödeldult söömiseks ette nähtud hakkliha ja lihavalmistised
                                                
                                             
                                    
                                       
                                          Salmonella
                                       
                                    
                                    
                                       5
                                    
                                    
                                       0
                                    
                                    
                                       Puudub 25 g-s
                                    
                                    
                                       EN/ISO 6579
                                    
                                    
                                       Kõlblikkusajal turule viidud tooted”
                                    
                                 
                     
                           b)
                        
                        
                           Rida 1.9 asendatakse järgmisega:
                           
                                       
                                                   „1.9
                                                
                                                
                                                   Kodulinnulihast valmistatud kuumtöödeldult söömiseks ette nähtud lihatooted
                                                
                                             
                                    
                                       
                                          Salmonella
                                       
                                    
                                    
                                       5
                                    
                                    
                                       0
                                    
                                    
                                       Puudub 25 g-s
                                    
                                    
                                       EN/ISO 6579
                                    
                                    
                                       Kõlblikkusajal turule viidud tooted”
                                    
                                 
                     
                           c)
                        
                        
                           Rida 1.24 asendatakse järgmisega:
                           
                                       
                                                   „1.24
                                                
                                                
                                                   Imikute kuivpiimasegud ja meditsiiniliseks eriotstarbeks ettenähtud dieetkuivtoidud alla kuue kuu vanustele lastele(14)
                                                   
                                                
                                             
                                    
                                       
                                          Cronobacter spp. (Enterobacter sakazakii)
                                       
                                    
                                    
                                       30
                                    
                                    
                                       0
                                    
                                    
                                       Puudub 10 g-s
                                    
                                    
                                       ISO/TS 22964
                                    
                                    
                                       Kõlblikkusajal turule viidud tooted”
                                    
                                 
                     
         
               2)
            
            
               1. peatüki joonealusesse märkusesse 4 lisatakse järgmine taane:
               
                           „—
                        
                        
                           söögisool”
                        
                     
         
               3)
            
            
               2. peatüki osa 2.2 muudetakse järgmiselt.
               
                           a)
                        
                        
                           Rida 2.2.1 asendatakse järgmisega:
                           
                                       
                                                   „2.2.1
                                                
                                                
                                                   Pastöriseeritud piim ja muud pastöriseeritud vedelad piimasaadused (4)
                                                   
                                                
                                             
                                    
                                       Enterobakterid
                                    
                                    
                                       5
                                    
                                    
                                       0
                                    
                                    
                                       10 cfu/ml
                                    
                                    
                                       ISO 21528-2
                                    
                                    
                                       Tootmisprotsessi lõpp
                                    
                                    
                                       Kuumtöötlemisviisi tõhususe ja töötlemisjärgse saastumise vältimise ning toorainete kvaliteedi kontroll”
                                    
                                 
                     
                           b)
                        
                        
                           Joonealune märkus (2) asendatakse järgmisega:
                           
                                       „(2)
                                       
                                    
                                    
                                       Punktides 2.2.1, 2.2.7, 2.2.9 ja 2.2.10 m = M”
                                    
                                 
                     
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. aprill 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 139, 30.4.2004, lk 1.
   
      (2)  ELT L 338, 22.12.2005, lk 1.
   
      (3)  EÜT L 31, 1.2.2002, lk 1.